
ΑΝΑΚΟΙΝΩΣΗ ΠΡΟΣ ΓΟΝΕΙΣ/ΚΗΔΕΜΟΝΕΣ
Θέμα: Επιχορήγηση δράσεων δημιουργικής απασχόλησης Ε.Α.Υ.Π. για μαθητές/μαθήτριες ευάλωτων ομάδων – Σχολική χρονιά 2026-2027
Αγαπητοί γονείς/κηδεμόνες,	
Το Υπουργείο Παιδείας, Αθλητισμού και Νεολαίας, μέσω της Επιτροπής Αγωγής Υγείας και Πολιτότητας (Ε.Α.Υ.Π.), συνεχίζει για 14η χρονιά το πρόγραμμα στήριξης παιδιών που ανήκουν σε ευάλωτες ομάδες πληθυσμού, με σκοπό τη δημιουργική τους απασχόληση εκτός σχολικού χρόνου.
Για τη φετινή σχολική χρονιά 2026-2027, παρακαλείστε να λάβετε υπόψη τα ακόλουθα:
1. Για κάθε μαθητή/μαθήτρια θα εγκρίνεται μόνο μία δράση. Οι εγκρίσεις ισχύουν μόνο για τη σχολική χρονιά 2026-2027
2. Καταληκτική ημερομηνία για την υποβολή αιτημάτων στην κ. Κυπρούλα Αναστασίου (ΣΕΑ) ορίζεται η Τετάρτη, 23 Σεπτεμβρίου 2026. Εκπρόθεσμα αιτήματα δεν θα ληφθούν υπόψη. Το έντυπο προς συμπλήρωση επισυνάπτεται
3. Για την έγκριση επιχορήγησης φροντιστηριακών μαθημάτων, ο Φορέας πρέπει να περιλαμβάνεται στον Κατάλογο Εγκεκριμένων Φροντιστηρίων του Υ.Π.Α.Ν.
4. Για άλλες δραστηριότητες (χορός, μουσική, εικαστικές τέχνες, θέατρο, αθλητισμός κ.λπ.), ο Φορέας πρέπει να διαθέτει πιστοποιητικά ίδρυσης και λειτουργίας από αρμόδια κρατική αρχή
5. Δράσεις/παρεμβάσεις κατ’ οίκον δεν εγκρίνονται
6. Η Διεύθυνση του σχολείου θα ενημερώσει τους γονείς/κηδεμόνες για τις αποφάσεις της Ε.Α.Υ.Π. μόλις αυτές γνωστοποιηθούν.
7. Περίοδος που καλύπτεται: Νοέμβριος-Δεκέμβριος 2026 και Ιανουάριος – Μάιος ή Ιούνιος 2027
Από τους γονείς κηδεμόνες, σε συνεργασία με τους ανάδοχους φορείς, θα πρέπει να συμπληρωθούν τα σημεία 7, 8.3, 10,11,12 και 13 της αίτησης που επισυνάπτεται, καθώς και η εξουσιοδότηση για πληρωμές από το FIMAS.
Σημείωση: Η χρέωση από τον ανάδοχο Φορέα δεν θα πρέπει να υπερβαίνει το εγκεκριμένο ποσό, εφόσον εγκριθεί το αίτημα.

